Sikeres tesztsorozat az F-16-os új radarjával - VIDEO UPDATE - HTKA - Haditechnikai Kerekasztal
Az F-16-osok orrába szánt AESA-radar teljesítménye az Edwards Légibázison végzett tesztsorozat során megelégedettséggel töltötte el a haditechnikai óriás és a légierő illetékeseit.
“Majdnem két évvel ezelőtt a Northrop Grumman részéről azt nyilatkoztuk, hogy a jövő légierőinek feltétlenül szüksége van az AESA technológiára. Hogy mindezt lehetővé tegyük az F-16-ost üzemeltetőknek, cégünk keményen dolgozott, ennek eredményét jól mutatja a sikeres tesztsorozat.” – nyilatkozta Arlene Camp, a SABR program vezetője.
“A modernizáció célja az, hogy minimális költséggel 21. századi képességekkel ruházza fel a típust. Ehhez kiváló alapot nyújt termékünk, mely könnyen beépíthető, ráadásul a gépek jelenlegi radarjának hűtési és áramellátási hálózatát alkalmazhatja, így nincs szükség költséges átalakításra.”
A SABR AESA-technológiájú radarberendezés egyaránt működhet levegő-levegő, vagy levegő-föld felderítő és célkövető üzemmódban, valamint képes monokróm képet készíteni a célpontról.
Az USAF korszerűsítési programja mellett a többi 24 exportáló ország számára is elérhető az eszköz (feltéve, ha sikerül keresztülvinni az FMS-szűrőn).
Eddig a Northrop Grumman volt az F-16-osok egyedüli beszállítója, már ami a radarrendszert illeti. Az elmúlt 30 év során 5000 radarberendezést szállítottak le 25 ország számára.
Pár SAR-üzemmóddal készített kép és egy videó a Northrop Grummantól:
httpv://www.youtube.com/watch?v=h4gC60p44Ns
7 hozzászólás “Sikeres tesztsorozat az F-16-os új radarjával – VIDEO UPDATE”
Maggi 2010. január 26. kedd
Ez is egy olyan madár lesz mint a Starfighter meg a Phantom, egy emberöltőn keresztül szolgálni fog, ha nem is az USAF 1. vonalában…
2010. január 26. kedd at 13:47
molnibalage 2010. január 26. kedd
A Starfighter nagyon epizódszereplő volt a USAF életében. Egy évtized után lepasszolták az összeset a Nemzeti Gárdának. A legtovább szolgáló helyeken is 20-25 éves szolgálat volt rá jellemző. Németeknél 31 év, de ez a vadász és későbbiekben a németeknek készült csapásmérő verziót is tartalmazza. Az olaszok használták kb. 40 éven keresztül.
Az F-4 különféle verziói ennél jóval tovább és nagyobb számban szolgáltak. Szeritem sikerességben az F-104 nagyon messze van egy F-4 Phantom II-től.
2010. január 26. kedd at 14:18
Azon nem fogunk vitatkozni hogy melyik a sokoldalúbb gép, így a 104es nem is lehetett annyira sikeres, igaz.
Viszont állítólag ennek úgy ahogy ment a supercruise, meg ilyeszgette az U2 eseket, aztán hogy ebből mi igaz…ha megtalálnám az oldalt de jó is lenne :)
2010. január 26. kedd at 15:18
Nah dobáltam bele még pár új képet és egy videót is
2010. január 27. szerda at 08:50
A képeken mintha árnyékok látszódnának. a 3.-on a leginkább szembetűnőbb.
Vagy alacsony szögben készített képeket látunk 90fokosra forgatva, vagy nem radar által készített képek, vagy nemtoom.
Valaki tud az árnyékok okáról valamit?
2010. január 27. szerda at 11:17
Az “árnyékokon” én is csodálkoztam. Szerintem nem valóságos árnyék, csak a SAR kép az úgy készül, hogy több pásztázásból származó információt raknak össze. Találn a különféle kitakarásból származó jelek okoznak ilyet az adatfeldolgozásban. A SAR eléggé a “fekete mágia” kategória. Túl sok dolgot nehéz erről találni.
Ez az oldal az EW iránt érdeklődök alfája és omegája szerintem.
2010. január 27. szerda at 11:42
2010. január 27. szerda at 11:49